Preşedintele Klaus Iohannis a promulgat luni legea prin care se majorează coeficienţii de salarizare pentru funcţiile de biochimist, biolog, chimist şi fizician, precum şi reformularea acestor funcţii corespunzător treptelor profesionale.

Actul normativ modifică anexa a II-a a Legii nr.153/2017 privind salarizarea personalului plătit din fonduri publice, potrivit unui comunicat al Administrației Prezidențiale.

Potrivit legii, "personalul din sistemul sanitar care ocupă funcţiile de farmacist, biolog, biochimist, chimist, fizician şi psiholog (...) beneficiază, începând cu data de 1 iulie 2020, de salariile de bază prevăzute de lege pentru anul 2022".

Legea va intra în vigoare la data de 1 iulie 2020.

Editor: B.P.